L'Oficina Catalana del Canvi Climàtic (OCCC), va visitar l'Ajuntament de Sant Cugat del Vallès el passat 11 de desembre, en el marc del Programa dels Acords voluntaris per a la reducció d'emissions de GEH
L'objectiu d'aquestes visites és d'establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades.
L'Ajuntament de Sant Cugat del Vallès està adherit al Programa d'Acords voluntaris (Programa) des de l'any 2012.
L'Ajuntament de Sant Cugat té un compromís ferm per lluitar contra el canvi climàtic.
A banda d'estar adherits al Programa d'Acords voluntaris, al llarg dels anys han proposat diverses accions de sostenibilitat i participen en altres iniciatives: Van aprovar i implantar el Pla d'acció local dins del marc de l'Agenda 21 (any 2005) i l'Estratègia local sobre canvi climàtic (any 2009).
Van signar el Pacte d'alcaldes i alcaldesses (any 2008) i es va redactar el Pla d'Acció per l'Energia Sostenible (PAES) (any 2009).
L'any 2014 van signar la Declaració de Vilanova i la Geltrú per l'adaptació als efectes del canvi climàtic en el territori i el litoral i posteriorment va aprovar l'adhesió a la iniciativa europea Alcaldes per l'adaptació al canvi climàtic de la Direcció General d'Acció pel Clima de la Comissió Europea (Mayors Adapt).
Durant l'any 2015 s'ha treballat en la redacció del Pla Local d'Adaptació al Canvi Climàtic (PLACC).
A més a més, l'Ajuntament de Sant Cugat té implantat un Sistema de Gestió ambiental a la seu central de l'Ajuntament (Plaça de la Vila) i al manteniment i gestió dels parcs i jardins o zones verdes del municipi.
A l'Ajuntament s'està aplicant i certificant la implantació de la ISO 14001 i l'EMAS.
L'ajuntament està adherit al Programa seguint el procediment Estàndard PAES, això vol dir que el seu inventari d'emissions coincideix amb l'inventari a escala Ajuntament del PAES i estan exempts de verificació.
Les emissions autodeclarades a l'inventari corresponen a les emissions lligades als consums energètics i elèctrics de tots els equipaments municipals (ajuntament, escoles públiques, centres esportius, centres sanitaris, biblioteques... i també de l'enllumenat públic i els semàfors), i als consums de benzina i gasoil dels vehicles de transport de l'ajuntament, tant la flota de transport propi (edifici ajuntament, servei de parcs i jardins, brigada d'obres i ADF, serveis socials, policia i protecció civil) com l'externa (contractes de neteja viària, residus, i parcs i jardins).
S'ha pogut comprovar la implementació de les mesures de reducció d'emissions que fins al moment l'Ajuntament de Sant Cugat del Vallès ha posat en marxa en el marc del Programa dels Acords voluntaris.
Les mesures incloses en el Programa d'Acords Voluntaris que s'han portat a terme es detallen a continuació:
També s'han implementat altres tipus de mesures addicionals de caire de sensibilització com:
A banda de les mesures implementades en el marc del Programa d'Acords voluntaris, l'Ajuntament fa altres tipus d'accions com participar en el projecte Marató de l'Estalgia, o implementar un pla de desplaçaments en bicicleta per fomentar la mobilitat sostenible i saludable entre els treballadors de l'Ajuntament.
Cal agrair a tot l'equip de l'Ajuntament de Sant Cugat del Vallès format per Marta Oliver, tècnica de la Secció de Qualitat i Planificació Ambiental i responsable del Programa; Marisa Álvarez, tècnica del Servei de manteniment urbà; David Hernández, tècnic de Servei de manteniment d ́edificis municipals; i Montse Rosselló, responsable del projecte EURONET 50/50 MAX de l'escola Pi d'en Xandri, la seva col·laboració durant la visita.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà els detalls de les mesures implementades i poder identificar iniciatives aplicables en altres organitzacions.
A més, hem pogut interactuar directament amb les persones de l'organització i conèixer les seves opinions per millorar el Programa.